joelniklaus/EU_Wikipedias huggingface dataset:
Κιοσέ Μεχμέτ

Ο Κιοσέ Μεχμέτ Πασάς γεννήθηκε το το έτος 1780 μ.Χ., ενώ ο θάνατός του έλαβε χώρα το 1832 μ.Χ. Ήταν Οθωμανός στρατιωτικός, και πιο συγκεκριμένα κατείχε το αξίωμα του πασά, οποίος συμμετείχε στην Ελληνική Επανάσταση του 1821. Ήταν υπήκοος της Οθωμανικής αυτοκρατορίας, και ήταν προσηλυτισμένος στην Ισλαμική θρησκεία. Στάθηκε στην παράταξη της Οθωμανικής αυτοκρατορίας, και έδρασε στην Ανατολική Στερεά Ελλάδα τα πρώτα δυο χρόνια της Ελληνικής επανάστασης. Ήταν γνωστός υπηρέτης του Χουρσίτ Πασά, ενώ παράλληλα γνωστή είναι και η συμμαχία του με τον Ομέρ Βρυώνη, με τον όποιον συμμάχησε στη μάχη της Σπερχειάδας (μια σημερινή κωμόπολη του Νόμου Φθιώτιδας).

Αρχές Στρατιωτικής Σταδιοδρομίας 
Ο Κιοσέ Μεχμέτ Πασάς υπηρετούσε υπό των διαταγών του Χουρσίτ Πασά από το 1805 μ.Χ., στον ρόλο του αρχηγού του ιππικού του. Κατόπιν, από το 1815 μ.Χ., ανέλαβε τον ρόλο του υπασπιστή (τότε επονομαζόμενου ως κεχαγιά) του προαναφερθέντα πασά.

Συμμετοχή στην Καταπολέμηση της Ελληνικής Επανάστασης 
Τα δύο πρώτα χρόνια (1821 μ.Χ. - 1822 μ.Χ.) της Ελληνικής Επανάστασης του 1821, ο Κιοσέ Μεχμέτ Πασάς συμμετείχε στις εχθροπραξίες, και ανήκε στην παράταξη της Οθωμανικής αυτοκρατορίας. Συμμετείχε σε ποικίλες μάχες, αν και πολεμούσε κυρίως στην Ανατολική Στερεά Ελλάδα.

Κατανίκηση Ελλήνων Οπλαρχηγών 
Τον Απρίλιο του 1821 μ.Χ., ο Κιοσέ Μεχμέτ, σε στενή συνεργασία με τον Ομέρ Βρυώνη, κατανικήσαν τις δυνάμεις των Ελλήνων οπλαρχηγών στη Σπερχειάδα (μια σημερινή κωμόπολη του Νομού Φθιώτιδας). Αξιοσημείωτο σημείο της εν λόγω μάχης ήταν η αιχμαλωσία του Αθανάσιου Διάκου.

Αιχμαλωσία Αθανασίου Διάκου 
Ο Κιοσέ Μεχμέτ Πασάς, όπως προαναφέρθηκε, έπαιξε καθοριστικό ρόλο στη σύλληψη και στην αιχμαλωσία του Αθανάσιου Διάκου. Ο τελευταίος, μάλιστα, εκτελέστηκε στη Λαμία με ανασκολοπισμό, κατόπιν διαταγής του ίδιου του Κιοσέ Μεχμέτ Πάσα. Πριν πεθάνει, ο περίφημος οπλαρχηγός της Επανάστασης του 1821, δήλωσε: «Εγώ Γραικός γεννήθηκα, Γραικός θε να πεθαίνω», απαρνούμενος οποιαδήποτε πρόταση παράδοσης ή και συμβιβασμού, ενώ παράλληλα σημείωσε πικρόχολα «Για δες καιρό που διάλεξε ο χάρος να με πάρει: τώρα που ανθίζουν τα κλαδιά και βγάζει η γης χορτάρι».

Κάθοδος Οθωμανικού Αγήματος εναντίον των Σαλώνων & Μάχη στο Χάνι της Γραβιάς 
Τον Μάιο της ίδιας χρονιάς (1821 μ.Χ.), ο Κιοσέ Μεχμέτ Πασάς ήταν μέρος της οπισθοφυλακής του Οθωμανικού αγήματος, το οποίο βάδισε εναντίον των Σαλώνων. Ωστόσο, η κάθοδος των τουρκικών στρατευμάτων αναχαιτίστηκε από μια ομάδα Ελλήνων ανταρτών, υπό την ηγεσία του Έλληνα οπλαρχηγού Οδυσσέα Ανδρούτσου, στη Μάχη στο Χάνι της Γραβιάς.

Δείτε επίσης…! 
 Αθανάσιος Διάκος 
 Ομέρ Βρυώνης
 Χουρσίτ Πασάς
 Οδυσσέας Ανδρούτσος

Παραπομπές 

Οθωμανοί στρατιωτικοί της Ελληνικής Επανάστασης του 1821‎
Τζον Χούλντινγκ

Ο Τζον Χούλντινγκ ( Αύγουστος 1833 – 17 Μαρτίου 1902) ήταν Άγγλος επιχειρηματίας, διετέλεσε δήμαρχος της πόλης του Λίβερπουλ και ιδρυτής της ποδοσφαιρικής ομάδας Λίβερπουλ ΦΚ. Τον Νοέμβριο του 2018, ο Χούλντινγκ τιμήθηκε με ένα άγαλμα έξω από το Anfield για τους εορτασμούς των 125 χρόνων από την ίδρυση της Λίβερπουλ.  

Ο Τζον Χούλντινγκ έλαβε μόρφωση στο Πανεπιστήμιο του Λίβερπουλ. Διοικούσε ένα ζυθοποιείο το οποίο του παρείχε οικονομική άνεση για όλη του τη ζωή. Το 1897 εκλέχτηκε δήμαρχος του Λίβερπουλ.  Πριν από την εκλογή του ο Χουλντινγκ αναμείχθηκε με την πρώτη επαγγελματική ποδοσφαιρική ομάδα του Λίβερπουλ, την Έβερτον. Το 1882, η Έβερτον αναγκάστηκε να παίζει τους αγώνες της σε κλειστό έδαφος, ενώ μέχρι τότε αγωνιζόταν στο  Stanley Park. Μία συνάντηση έλαβε μέρος στο Sandon Hotel, το οποίο ανήκε στον Χούλντινγκ και εκεί αποφασίστηκε η Έβερτον να νοικιάσει έναν χώρο πριν το  Priory Road. Όταν οι ιδιοκτήτες του χώρου ζήτησαν από την ομάδα να φύγει, ο Χούλντινγκ εξασφάλισε έναν νέο χώρο πληρώνοντας ένα μικρό ενοίκιο στον John Orrell, που ήταν επίσης ζυθοποιός. Το πρώτο ποδοσφαιρικό παιχνίδι στο Άνφιλντ διεξήχθη στις 28 Σεπτεμβρίου του 1884.

Οι εξέδρες του Άνφιλντ γέμιζαν με κόσμο και η παρουσία των οπαδών ανερχόταν στους 8.000 σε κάθε παιχνίδι. Η Έβερτον έγινε ιδρυτικό μέλος του αγγλικού πρωταθλήματος το 1888. Ωστόσο, ο Χούλντινγκ αύξησε το ενοίκιο και ανάγκαζε την ομάδα να χρησιμοποιεί το δικό του ξενοδοχείο πριν και μετά τους αγώνες. 

Πολλά από τα μέλη της Έβερτον πίστευαν πως ο Χούλντινγκ  προσπαθούσε να βγάλει κέρδος σε βάρος της ομάδας. Τα 279 μέλη της ομάδας συναντήθηκαν τον Ιανουάριο του 1892 για να συζητήσουν επί του θέματος. Μετά από δεύτερη συνάντηση στις 15 Μαρτίου του 1892, η Έβερτον αποφάσισε να εγκαταλείψει το Άνφιλντ και αργότερα την ίδια χρονιά βρήκε νέο χώρο, το Γκούντισον Παρκ, βόρεια του Στάνλεϊ Παρκ. 

Ο Χούλντινγκ και ο Όρελ έμειναν με ένα άδειο γήπεδο και ο Χούλντινγκ πίστευε πως ο μόνος τρόπος να το αξιοποιήσουν ήταν να ιδρυθεί μία νέα ομάδα. Η νέα ομάδα αρχικά ονομάστηκε Έβερτον Αθλέτικ αλλά η ποδοσφαιρική ομοσπονδία δεν τον ενέκρινε λόγω της ομοιότητας με την πρώτη ομάδα της πόλης. Έτσι η νέα ομάδα ονομάστηκε Λίβερπουλ ΦΚ. Το πρώτο παιχνίδι της Λίβερπουλ ήταν ένα φιλικό απέναντι στην   Rotherham Town. 

Ο Χούλντινγκ πέθανε το 1902 στη Νίκαια της Γαλλίας μετά από μακροχρόνια ασθένεια. Στην κηδεία του παρευρέθηκαν παίκτες και παράγοντες τόσο της Λίβερπουλ και της Έβερτον για να τιμήσουν τη συνεισφορά στην πόλη του Λίβερπουλ.

Παραπομπές
Athens Music Week

Το Athens Music Week είναι ένα ετήσιο διεθνές μουσικό φεστιβάλ και συνέδριο που πραγματοποιείται κάθε χρόνο στην Αθήνα. Στις δράσεις του περιλαμβάνονται ομιλίες, παρουσιάσεις, εργαστήρια και συναυλίες.  Απευθύνεται σε νέους ή ανερχομένους καλλιτέχνες και σε επαγγελματίες από τους χώρους της μουσικής, των πολιτιστικών και δημιουργικών Βιομηχανιών όπως promoters, managers καλλιτεχνών, στελέχη πολιτιστικών χώρων και ιδρυμάτων, εταιριών, δικτύων και οργανισμών, τεχνικούς εικόνας και ήχου, new media specialists, ραδιοφωνικούς παραγωγούς, ηχολήπτες, μουσικούς παραγωγούς, ακαδημαϊκούς καθώς και σε κοινό από διάφορες χώρες.

Πλαίσιο 
To Athens Music Week ιδρύθηκε το 2018 και διοργανώθηκε για πρώτη φορά το 2019. Βασικές αξίες της διοργάνωσης είναι η δεκτικότητα, η δημιουργικότητα, η ισότητα και το ομαδικό πνεύμα. Στοχεύει: στη διεθνή προώθηση της εγχώριας μουσικής, στην ανάδειξη και εξερεύνηση του συγχρόνου αστικού τρόπου ζωής στην Ελλάδα, στην ανταλλαγή τεχνογνωσίας και στην ανάπτυξη καινοτομιών. Πραγματοποιείται από τη Τεχνόπολη Δήμου Αθηναίων και τη MESO Events.

Η πρώτη διοργάνωση έγινε με τη συμμετοχή καλλιτεχνών και επαγγελματιών όπως δημοσιογράφοι και παραγωγοί από διάφορες χώρες και περιλάμβανε μουσικά events,ομιλίες και σεμινάρια σε περιοχές του Δήμου Αθηναίων. Λόγω των συνθηκών που προέκυψαν εξαιτίας της Πανδημίας του COVID-19 τo 2020 πραγματοποιήθηκε με τη μορφή ιντερνετικών και φυσικών εκδηλώσεων (ομιλίες, webinars, παρουσιάσεις κα), τη συμμετοχή 50 ομιλητών και 28 καλλιτεχνών και με θεματολογία σχετική με προκλήσεις που αντιμετώπιζε η μουσική βιομηχανία την εποχή του κορωνοϊού. 

Το 2021 το Athens Music Week εστίασε κυρίως στις σχέσεις της μουσικής βιομηχανίας με τους τομείς της τεχνολογίας και του διαδικτύου μέσα από παρουσιάσεις, webinars και εργαστήρια με ομιλητές από διάφορους κλάδους  όπως επίσης και συναυλία με τη συμμετοχή ανερχόμενων Ελλήνων και ξένων καλλιτεχνών από διαφορετικά μουσικά είδη. 

Ανάμεσα στους καλλιτέχνες και στους επαγγελματίες από τους χώρους της μουσικής που έχουν συμμετάσχει στη διοργάνωση του Athens Music Week αναφέρονται οι Eric Burdon, Shabaka Hutchings, Υvan Boudillet, Chris Cooke, Melanie Parejo, Πάνος Μουζουράκης, Ίαν Στρατής, Saske κ.α.

Διοργανώσεις 
* 17–23 Ιουνίου 2019: Live Edition

* 16–21 Ιουνίου 2020: Phygital Edition

* 22–26 Ιουνίου 2020: Hybrid Edition

* 22-24 Ιουνίου 2022

Παραπομπές
Νορδικό Συμβούλιο

Το Νορδικό Συμβούλιο είναι το επίσημο όργανο για την επίσημη διακοινοβουλευτική συνεργασία μεταξύ των σκανδιναβικών χωρών. Ιδρύθηκε το 1952 και έχει 87 αντιπροσώπους από τη Δανία, τη Φινλανδία, την Ισλανδία, τη Νορβηγία και τη Σουηδία καθώς και από τις αυτόνομες περιοχές των Νήσων Φερόε, τη Γροιλανδία και τις Νήσους Ώλαντ. Οι αντιπρόσωποι είναι μέλη του κοινοβουλίου στις αντίστοιχες χώρες ή περιοχές τους και εκλέγονται από αυτά τα κοινοβούλια. Το Συμβούλιο πραγματοποιεί τακτικές συνεδριάσεις κάθε χρόνο τον Οκτώβριο/Νοέμβριο και συνήθως μία επιπλέον σύνοδο ετησίως με συγκεκριμένο θέμα.  Οι επίσημες γλώσσες του συμβουλίου είναι τα δανικά, τα φινλανδικά, τα ισλανδικά, τα νορβηγικά και τα σουηδικά, αν και χρησιμοποιεί μόνο τις αμοιβαία κατανοητές σκανδιναβικές γλώσσες —δανικά, νορβηγικά και σουηδικά— ως γλώσσες εργασίας .  Αυτές οι τρεις αποτελούν την πρώτη γλώσσα του 80% περίπου του πληθυσμού της περιοχής και μαθαίνονται ως δεύτερη ή ξένη γλώσσα από το υπόλοιπο 20%. 

Το 1971, το Νορδικό Συμβούλιο Υπουργών, ένα διακυβερνητικό φόρουμ, ιδρύθηκε για να συμπληρώσει το συμβούλιο. Το Συμβούλιο και το Συμβούλιο των Υπουργών συμμετέχουν σε διάφορες μορφές συνεργασίας με γειτονικές περιοχές στη Βόρεια Ευρώπη, συμπεριλαμβανομένου του γερμανικού κρατιδίου Σλέσβιχ-Χόλσταϊν, των χωρών της Μπενελούξ, των χωρών της Βαλτικής και της Ρωσίας.

Μέλη 
Το Νορδικό Συμβούλιο έχει 8 μέλη ή συνδεδεμένα μέλη, 5 κυρίαρχα κράτη και 3 αυτοδιοικούμενες περιφέρειες.

Διατελέσαντες Γενικοί Γραμματείς

Προεδρία 
Η προεδρία διαρκεί έναν χρόνο. Την προεδρία, από την 1η Ιανουαρίου 2022, ασκεί η Φιλανδία.

Παραπομπές 

Διεθνής ασφάλεια
Διεθνείς σχέσεις
Παγκόσμια πολιτική
Γεωπολιτική
Διπλωματία
Οργανισμοί με βάση την Ευρώπη
Διεθνείς οργανισμοί με έδρα την Ευρώπη
Νορδικές χώρες
Βιομάζα από υπολείμματα καφέ στην Ελλάδα

Ένα συστατικό που σχετικά πρόσφατα ανακαλύφθηκε ότι, μπορεί να δημιουργήσει Βιομάζα και σε κάποιες περιπτώσεις εφαρμόζεται στην Ελλάδα, είναι τα υπολείμματα του καφέ. Το γνωστό ρόφημα, αφήνει τα υπολείμματα, είτε αυτό πρόκειται για καφέ espresso, γαλλικό είτε ακόμα και για ελληνικό.

Ο καφές, αποτελεί μεγάλο διαπραγματευτικό αγαθό ανά την υφήλιο, με ύψιστη σημασία στην παγκόσμια οικονομία, καθώς σύμφωνα με τον Παγκόσμιο Οργανισμό Καφέ, η  παγκόσμια κατανάλωση υπολογίστηκε για το 2020 σε 10,07 εκατομμύρια τόνους καφέ, με την αντίστοιχη παραγωγή να είναι στα 10,16 εκατομμύρια. Τα υπολείμματα του καφέ υπάγονται στην κατηγορία της υπολειμματικής βιομάζας τροφίμων και ποτών που είναι μερίδιο στις ΑΠΕ.

Τα υπολείμματα αυτά, μετά από ξήρανση, μπορούν να επεξεργαστούν και γίνουν pellet, τα οποία χρησιμοποιούνται για την παραγωγή θερμικής ενέργειας. Ακόμα, περαιτέρω έρευνες και πειράματα έχουν δείξει ότι με κατάλληλη χημική επεξεργασία, μπορεί να δημιουργηθεί και Βιοντίζελ.  

Τι γίνεται στην Ελλάδα

Στην Ελλάδα, η Ενεργειακή Κοινότητα Καρδίτσας, σε μικρή μονάδα παραγωγής ενέργειας που κατέχει, με την κατάλληλη επεξεργασία, δημιουργεί pellet από τα υπολείμματα του καφέ, μεταξύ άλλων, τα οποία θα κατέληγαν στη χωματερή. 

Ακόμα, η Αστική Μη Κερδοσκοπική Εταιρεία ΑΜΚΕ- ΙnCommOn (Innovative Communities Onwards) με το project Κάφσιμο, συλλέγει τα υπολείμματα του καφέ από τα καταστήματα εστίασης – καφετέριες, της Θεσσαλονίκης και του Κιλκίς, με σκοπό την αξιοποίησή τους σε μονάδες παραγωγής Βιοκαύσιμου με τη μορφή pellet.

Με τον παραπάνω τρόπο, κλείνει ο κύκλος του καφέ, εφαρμόζοντας μία πλήρης κυκλική οικονομία, όπου ξεκινώντας από την καλλιέργεια δέντρων που μας δίνουν τους κόκκους καφέ, το γνωστό ρόφημα και τέλος με την ενεργειακή αξιοποίηση των παραπροϊόντων της διαδικασίας παρασκευής καφέ, δίνεται αξία σε ένα απόβλητο που δεν παρουσιάζει καμία άλλη σημαντική χρήση ανταγωνιστική χρήση και θα κατέληγε στη χωματερή προς όφελος του κοινωνικού συνόλου.

Παραπομπές
Ζακ Μεσρίν

Ο  Ζακ Μεσρίν (Jacques Mesrine,  ,,  28 Δεκεμβρίου 1936 – 2 Νοεμβρίου 1979) ήταν Γάλλος εγκληματίας, υπεύθυνος για πολυάριθμες δολοφονίες, ληστείες τραπεζών, διαρρήξεις και απαγωγές σε Γαλλία, Ηνωμένες Πολιτείες Αμερικής και Καναδά. Ο Μεσρίν δραπέτευσε επανειλημμένα από τη φυλακή και έγινε διεθνώς πρωτοσέλιδο κατά τη διάρκεια της τελευταίας περιόδου ως φυγάδα, όταν τα κατορθώματά του περιέλαβαν την προσπάθεια απαγωγής του δικαστή που τον είχε καταδικάσει στο παρελθόν. Ταινία απαρτιζόμενη από δύο μέρη, η Mesrine, που κυκλοφόρησε το 2008, βασίστηκε στη ζωή του Μεσρίν.

Παραπομπές
Άνω Κεφάλα Χανίων

Η  Άνω Κεφάλα είναι οικισμός της τοπικής κοινότητας Βουκολιών, της δημοτικής ενότητας (τέως δήμου) Βουκολιών, του δήμου Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης.  Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.

Γεωγραφία
Η Άνω Κεφάλα είναι ημιορεινός οικισμός στο δυτικοκεντρικό τμήμα του νομού Χανίων. Βρίσκεται στις δυτικές υπώρειες της κορυφής «Πλατανιανή» (849 μ.) των Λευκών Ορέων και στη δυτική όχθη του μικρού ποταμού Ταυρωνίτη, νοτιοανατολικά του Ζυμπραγού και σε μέσο σταθμικό υψόμετρο 430. Απέχει 34 χλμ. περίπου ΝΔ. των Χανίων.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Παλαιών Ρουμάτων του νομού Χανίων. Το 1948 προσαρτήθηκε στην κοινότητα Βουκολιών. Με το ΦΕΚ 244Α - 04/12/1997 αποσπάστηκε από την κοινότητα Βουκολιών και προσαρτήθηκε στον δήμο Βουκολιών. Με το ΦΕΚ 87Α - 07/06/2010 αποσπάστηκε από τον δήμο Βουκολιών και προσαρτήθηκε στον δήμο Πλατανιά.

Αξιοθέατα
Η διαδρομή από Βουκολιές προς Σέμπρωνα, στον ποταμό Ταυρωνίτη

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
Εγκυκλοπαίδεια Πάπυρος Λαρούς, 1964 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.youtube.com/watch?v=iIg73OR6ePo

Δήμος Πλατανιά 
Χωριά του νομού Χανίων
Ηλεκτρονικό κύκλωμα

Ένα ηλεκτρονικό κύκλωμα αποτελείται από μεμονωμένα ηλεκτρονικά εξαρτήματα , όπως αντιστάσεις , τρανζίστορ , πυκνωτές , επαγωγείς και διόδους , συνδεδεμένα με αγώγιμα καλώδια ή ίχνη μέσω των οποίων μπορεί να ρέει ηλεκτρικό ρεύμα . Αναφέρεται ως ηλεκτρονικό και όχι ηλεκτρικό , γενικά τουλάχιστον ένα ενεργό συστατικόπρέπει να είναι παρόντες. Ο συνδυασμός εξαρτημάτων και καλωδίων επιτρέπει την εκτέλεση διαφόρων απλών και πολύπλοκων λειτουργιών: τα σήματα μπορούν να ενισχυθούν, να πραγματοποιηθούν υπολογισμοί και τα δεδομένα να μετακινηθούν από το ένα μέρος στο άλλο. 

Τα κυκλώματα μπορούν να κατασκευαστούν από διακριτά εξαρτήματα που συνδέονται με μεμονωμένα κομμάτια σύρματος, αλλά σήμερα είναι πολύ πιο συνηθισμένο να δημιουργούνται διασυνδέσεις με φωτολιθογραφικές τεχνικές σε πλαστικοποιημένο υπόστρωμα ( πλακέτα τυπωμένου κυκλώματος ή PCB) και συγκόλληση των εξαρτημάτων σε αυτές τις διασυνδέσεις για τη δημιουργία τελειωμένου κύκλωμα. Σε ένα ολοκληρωμένο κύκλωμα ή IC, τα συστατικά και οι διασυνδέσεις σχηματίζονται στο ίδιο υπόστρωμα, τυπικά ένας ημιαγωγός όπως το πυρίτιο με ντοπαρισμένο ή (λιγότερο συχνά) το αρσενίδιο του γαλλίου . 

Ένα ηλεκτρονικό κύκλωμα μπορεί συνήθως να κατηγοριοποιηθεί ως ένα αναλογικό κύκλωμα , ένα ψηφιακό κύκλωμα ή ένα κύκλωμα μικτού σήματος (ένας συνδυασμός αναλογικών κυκλωμάτων και ψηφιακών κυκλωμάτων). Η πιο διαδεδομένη συσκευή ημιαγωγών σε ηλεκτρονικά κυκλώματα είναι το MOSFET ( τρανζίστορ μετάλλου-οξειδίου-ημιαγωγού -φαινομένου πεδίου ). 

Οι πλάκες ψωμιού , οι επιτραπέζιες πλάκες και οι σανίδες είναι συνηθισμένες για τη δοκιμή νέων σχεδίων. Επιτρέπουν στον σχεδιαστή να κάνει γρήγορες αλλαγές στο κύκλωμα κατά τη διάρκεια της ανάπτυξης.

Τα αναλογικά ηλεκτρονικά κυκλώματα είναι αυτά στα οποία το ρεύμα ή η τάση μπορεί να μεταβάλλονται συνεχώς με την πάροδο του χρόνου ώστε να αντιστοιχούν στις πληροφορίες που αναπαρίστανται. Το αναλογικό κύκλωμα κατασκευάζεται από δύο θεμελιώδη δομικά στοιχεία: σειρές και παράλληλα κυκλώματα.

Σε ένα κύκλωμα σειράς, το ίδιο ρεύμα περνά μέσα από μια σειρά εξαρτημάτων. Μια σειρά από χριστουγεννιάτικα φώτα είναι ένα καλό παράδειγμα κυκλώματος σειράς: αν κάποιος σβήσει, όλοι το κάνουν.
Μετασηπία

Η μετασηπία ((λατινική-επιστημονική ονομασία Metasepia) είναι γένος από μικρές σουπιές, που ζουν στον Ειρηνικό Ωκεανό. Χαρακτηρίζονται από το μικρό αλλά παχύ και σε σχήμα διαμαντιού κόκκαλο σουπιάς.

Το γένος αυτό περιλαμβάνει μόνο δύο γνωστά είδη, τα εξής:

 Metasepia pfefferi (μετασηπία του Πφέφερ)
 Metasepia tullbergi

Παραπομπές

Πηγές
 Norman, M.D.: Cephalopods: A World Guide, ConchBooks, 2000
 Ross, R. 2010: «Aquarium Invertebrates: Metasepia pfefferi – the aptly named Flamboyant Cuttlefish», Advanced Aquarist's Online Magazine

Μετασηπια
Κολόν (Παναμάς)

Το Κολόν είναι η δεύτερη σε πληθυσμό πόλη του Παναμά και σημαντικό λιμάνι στον Ατλαντικό Ωκεανό. Βρίσκεται κοντά στην είσοδο της περίφημης Διώρυγας του Παναμά από την πλευρά του Ατλαντικού, ενώ αντιστοίχως η Πόλη του Παναμά, πρωτεύουσα και μεγαλύτερη σε πληθυσμό πόλη της χώρας, βρίσκεται στην είσοδο της Διώρυγας από την πλευρά του Ειρηνικού Ωκεανού. Το Κολόν χαρακτηρίζεται έτσι παραδοσιακά ως η «δεύτερη πόλη της χώρας». Ο πληθυσμός του δήμου του Κολόν το 2016 ήταν 78.000 κάτοικοι περίπου, ενώ της μητροπολιτικής περιοχής του ήταν 241.817 κάτοικοι. Το Κολόν είναι η έδρα της ομώνυμης Επαρχίας Κολόν.

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμ. 15, σελ. 817

Εξωτερικοί σύνδεσμοι 
 Επίσημος ιστότοπος του Δήμου του Κολόν
 «Colón City», εκτεταμένος ιστότοπος για την πόλη

Κολον
Μάρκους Σέντερ

Ο Μάρκους Τόμας Τέοντορ Σέντερ (Νυρεμβέργη:5 Ιανουαρίου 1967 - ) είναι Γερμανός πολιτικός που υπηρετεί ως Πρωθυπουργός της Βαυαρίας από το 2018 και ηγέτης της Χριστιανοκοινωνικής Ένωσης (CSU) από το 2019.

Βιογραφία
Ο Σέντερ γεννήθηκε στη Νυρεμβέργη. Είναι γιος εργολάβου. Μετά την αποφοίτησή του από το Dürer-Gymnasium Nuremberg το 1986, ο Σέντερ υπηρέτησε τη στρατιωτική του θητεία από το 1986 έως το 1987. Στη συνέχεια σπούδασε νομική στο Πανεπιστήμιο του Erlangen–Nuremberg από το 1987, με υποτροφία από το Ίδρυμα Konrad Adenauer. Το 1998 αναγορεύτηκε διδάκτωρ νομικής με διατριβή στη νομική ιστορία με τίτλο «Από τις παλιές γερμανικές νομικές παραδόσεις σε ένα σύγχρονο δημοτικό διάταγμα: Η ανάπτυξη της δημοτικής νομοθεσίας στη Βαυαρία στη δεξιά όχθη του Ρήνου μεταξύ 1802 και 1818».

Πολιτική σταδιοδρομία
Ο Σέντερ είναι μέλος του Landtag, του κρατιδιακού κοινοβουλίου της Βαυαρίας, από το 1994. Από το 2003 έως το 2007 ήταν γενικός γραμματέας του CSU. Υπό αυτή την ιδιότητα, συνεργάστηκε στενά με τον τότε πρωθυπουργό και πρόεδρο του κόμματος, Edmund Stoiber. Κατά τη διάρκεια της θητείας του, ήταν επίσης μέρος της ομάδας CDU/CSU στις διαπραγματεύσεις με το SPD για σχηματισμό κυβέρνησης μετά από τις ομοσπονδιακές εκλογές του 2005.

Ως κρατιδιακός υπουργός Οικονομικών, ο Σέντερ ήταν επίσης ένας από τους εκπροσώπους του κρατιδίου στην Μπούντεσρατ. 

Τον Μάρτιο του 2018, εξελέγη πρωθυπουργός της Βαυαρίας για να αντικαταστήσει τον Horst Seehofer, ο οποίος είχε γίνει ομοσπονδιακός υπουργός Εσωτερικών στο νέο υπουργικό συμβούλιο της Άνγκελα Μέρκελ. Έλαβε 99 ψήφους από τους 169 βουλευτές.

Κατά της ελληνικής οικονομικής κρίσης, ο Σέντερ ήταν από τους υπέρμαχους του Grexit.

Προσωπική ζωή
Είναι παντρεμένος από το 1999 και έχει τέσσερα παιδιά, ένα από προηγούμενο γάμο. Είναι επίσης μέλος της Ευαγγελικής Εκκλησίας

Παραπομπές

Γερμανοί πολιτικοί
Κονσταντίν Σεργκέγιεβιτς Ακσάκοφ

Ο Κονσταντίν Σεργκέγιεβιτς Αξάκοφ, γεννημένος στις 29 Μαρτίου (10 Απριλίου) 1817 στο χωριό Αξάκοβο στην Κυβερνεία Ορενμπούργκ της Τσαρικής Ρωσίας και απεβίωσε στις 9 (19) Δεκεμβρίου 1860 στη Ζάκυνθο, Ελλάδα σε ηλικία 43 ετών - είναι Ρώσος δημοσιογράφος κοινής γνώμης, ποιητής, μεταφραστής, κριτικός λογοτεχνίας, ιστορικός, γλωσσολόγος και ένας από τους κύριους εκφραστές της ρωσικής σλαβοφιλίας και ιδεολόγος του σλαβόφιλου κινήματος στη Ρωσία τον 19ο αιώνα.

Σύντομη βιογραφία 

Μέχρι τα 10 χρόνια του ο Κωνσταντίν Αξάκοφ έζησε στο Αξάκοβο ενώ το 1826 μετακόμισε στη Μόσχα με την οικογένεια του. Στις αρχές της δεκαετίας του 1830 μαθήτευε δίπλα στον Μιχαήλ Π. Παγκόντιν και όταν έγινε 15 ετών εισήλθε στο ιστορικό τμήμα Φιλολογίας του Πανεπιστήμιου Μόσχας (1832) και αποφοίτησε το 1835 με τον τίτλο "Υποψήφιος Διδάκτωρ Πανεπιστημίου". 

Κατά τις πανεπιστημιακές σπουδές εντρύφησε στη γερμανική κλασσική φιλοσοφία και ειδικότερα στον Γερμανό φιλόσοφο Φίντριχ Χέγκελ, επιρροή σημαντική που επηρέασε και τα έργα του. 

Στο πανεπιστήμιο συμφοίτησε μαζί με τους Βυσσαριώνα Μπελίνσκι, Όσιπ Μποντιάνσκι και έγινε μέλος του Κύκλου του Νικολάϊ Στακένβιτς (φιλοσοφικός κύκλος συμφοιτητών). Το 1837 ο κύκλος αυτός διασπάστηκε λόγω της αποχώρησης του Στανκεβιτς στο εξωτερικό και ήταν η αιτία ο Αξάκοφ να προσεγγίσει έναν άλλο φιλοσοφικό κύκλο, αυτόν των Σλαβόφιλων, με μέλη τους Αλεξέϊ Σ. Χομιακόφ, Ιβάν Β. Κίρεγιεβσκιι και Γιούρι Φ. Σαμάριν.

Το 1838 βρέθηκε και αυτός στο εξωτερικό, στη Γερμανία όπου και έμεινε για 5 μήνες.

Από το 1857 ήταν φανατικός συγγραφέας για την εφημερίδα «Μόλβα».

Ο θάνατος του πατέρα του επηρέασε σημαντικά την υγεία του με έντονα συμπτώματα φυματίωσης που τον οδήγησαν στο νησί Ζάκυνθος στην Ελλάδα όπου και απεβίωσε το 1860. Ενταφιάζεται στη Μονή Σίμωναφ Ουσπένσκιι στη Μόσχα.

Η "Ρωσική Ψυχή"  

Γενικά στα έργα του προσπαθούσε να μελετήσει τον Ρωσικό λαό και τη ρωσική ιδιοσυγκρασία όμως συγκεκριμένα μέσα από το έργο του «Για την εσωτερική κατάσταση της Ρωσίας» δηλώνει πως ο ρωσικός λαός δεν κυβερνάται ούτε θέλει να κυβερνηθεί, όπου μέσα από τη διδαχή του Χριστιανισμού και της Πίστης πρέπει να παραμένει μια ενωμένη οντότητα αντιστεκόμενη στη δυτική επιρροή, πρέπει να ζει πνευματικά και ηθικά και απλοϊκά, κοντά στη φύση. 

Ο Αξάκοφ θεωρεί πως η αρμονία και η ενότητα του λαού κλονίστηκε κατά τη βασιλεία του Μεγάλου Πέτρου, ο οποίος με τη φιλοευρωπαϊκή διαχείρισή του διέσπασε τον ρωσικό λαό από το κράτος και τον δίχασε.

Συχνά έγραφε άρθρα και επιστολές προς τον φίλο του Νικολάι Γκόγκολ ενώ επιχείρησε μέσα από τη δημοσίευσή του «Επιλεγμένοι Τόποι» (1842) να δώσει απαντήσεις στο Γκογκολικό ερώτημα, από το έργο «Νεκρές Ψυχές», "Ρους προς τα που οδεύεις;"

Παραπομπές 

Ρώσοι ποιητές
Ρώσοι φιλόσοφοι
Ρώσοι συγγραφείς
Γιαν Κολάρ

Ο Γιάν Κολάρ () ήταν Σλοβάκος συγγραφέας, ιερέας, αρχαιολόγος, επιστήμονας και κύριος ιδεολόγος του Πανσλαβισμού.

Βιογραφία 
Γεννήθηκε το 1793 στο χωριό Μόσοβτσε της Σλοβακίας. Αποτέλεσε βασικό ιδεολόγο του κινήματος του Πανσλαβισμού. Αφού σπούδασε στη θεολογική σχολή της Μπρατισλάβα, το 1819 έγινε βοηθός πάστορας στη Σλοβακική Λουθηρανική Εκκλησία  και μετέπειτα πάστορας έως το 1848, όταν και μετακόμισε στη Βιέννη. Αιτία της μετεγκατάστασής του στη Βιέννη ήταν η έναρξη της Σλοβακικής εξέγερσης στα πλαίσια των επαναστάσεων του 1848-1849 με στόχο την κατάργηση των παλαιών μοναρχιών και την ίδρυση ανεξάρτητων εθνικών κρατών. Ο Kollár εντάχθηκε στο Σλοβακικό εθνικό κίνημα από την αρχή του. Ο ίδιος καλούσε σε ενότητα όλους τους Σλάβους, κάνοντας λόγο για ιστορική συνείδηση, για συνεργασία διανοούμενων, για λογοτεχνική αμοιβαιότητα μεταξύ τους, η οποία βασισμένη στην κοινή καταγωγή των  σλαβικών λαών και της γλώσσας τους, θα τους ένωνε πολιτισμικά, απέναντι στην ξένη αφομοίωση, χωρίς ωστόσο να επιζητά τη ρήξη των 22 εκατομμυρίων Σλάβων με την Αυστριακή Μοναρχία αλλά την υποστήριξη από αυτήν. Το 1849, μετά τη λήξη των Επαναστάσεων, έγινε καθηγητής Σλαβικής Αρχαιολογίας στο Πανεπιστήμιο της Βιέννης.

Έργο 
Το 1824 δημιούργησε το σημαντικό έργο του, Η κόρη του Σλάβα (Slávy dcera) το οποίο αποτελούνταν από 650 σονάτες μετά από διάφορες προσθήκες, καθώς στην αρχή το έργο συνιστούσαν 150 σονάτες. Η κόρη του Σλάβα χωρίζεται σε 5 μέρη τα οποία έχουν λάβει το όνομά τους από τα ονόματα των ποταμών γύρω από τα οποία ζούσαν οι Σλαβικοί πληθυσμοί. Τα μέρη του έργου είναι τα εξής: 1. Sála, 2. Labe, Rén, Vltava , 3. Dunaj 4.Léthé. 5.Acheron . Με το έργο του, αυτό, εξυμνούσε μία πατρίδα όπου όλοι οι Σλάβοι θα ήταν ενωμένοι και μάλιστα θα συγκροτούσαν μία ενότητα, η οποία παρουσιαζόταν ως άγαλμα, το οποίο είχε ως κεφάλι τη Ρωσία, σώμα την Πολωνία, χέρια την Τσεχία, πόδια τη Σερβία, ενώ οι μικρότεροι σλαβικοί λαοί αποτελούσαν την πανοπλία και τα όπλα της μορφής αυτής.

Με το επόμενο έργο του «Η αμοιβαιότητα μεταξύ των διαφόρων φυλών και διαλέκτων του σλαβικού έθνους» (Reciprocity Between the Various Tribes and Dialects of the Slavic Nation), εξέταζε τον όρο "λογοτεχνική αμοιβαιότητα", αναφερόμενος σε μία "Σλαβική αμοιβαιότητα", χωρίζοντας τις σλαβικές γλώσσες σε Ρωσικά, Πολωνικά, Τσεχοσλοβακικά και Σερβοκροατικά.

Πηγές 

 https://www.jstor.org/stable/4202173
 https://www.academia.edu/4253246/Serbian_Studies_vol_7_1

Σλοβάκοι συγγγραφείς
Σλοβάκοι επιστήμονες
Τσέχοι συγγραφείς
Τσέραμι Λι

Η Τσέραμι Λέι Κούν (αγγλικά: Cherami Leigh Kuehn) είναι Αμερικανίδα ηθοποιός τηλεόρασης, κινηματογράφου και φωνής.

Βιογραφία 
Γεννήθηκε στις 19 Ιουλίου το 1988. Άρχισε την υποκριτική από την ηλικία των 6 ετών.Σε ηλικία των 9 ετών μελέτησε την τεχνική Meisner με την Nancy Chartier.Ως παιδί έπαιξε σε ταινίες όπως Finding North,Temple Grandin,Holiday in Your Heart, The President's Man κλπ. Φοίτησε στο λύκειο Hebron στο Carrollton. Εργάστηκε επίσης για το Radio Disney ως DJ με προαγωγές φωνής και διαφημίσεις για το ABC Radio για 10 χρόνια. Το 2013, μετακόμισε στο Λος Άντζελες όπου συνέχισε τη μεταγλώττιση και άρχισε να αναλαμβάνει ρόλους ζωντανής δράσης.

Έχει δώσει τη φωνή της σε σειρές anime όπως A Certain Scientific Railgun, ne Piece, Psycho-Pass, D.Gray-man, Peach Girl, Soul Eater, Fairy Tail, Sword Art Online, Sailor Moon στη μεταγλώττιση του Viz Media, Pokemon Journeys, κλπ.

Έχει δώσει τη φωνή της σε σειρές κινουμένων σχεδίων όπως Doc McStuffins, RWBY, Star Wars Resistance, Mιράκιουλους:Οι φανταστικές ιστορίες της Λέιντι Μπακ και του Κάτ Νουάρ, Rainbow High, κλπ.

Έχει δώσει τη φωνή της στα βιντεοπαιχνίδια όπως στις σειρές Shantae, Borderlands, The Legend of Heroes: Trails of Cold Steel III & IV, The Walking Dead: Η τελευταία σεζόν, Fire Emblem: Τρία Σπίτια, Persona 5 & Cyberpunk 2077.

Προσωπική ζωή 
Η Τσέραμι Λέι είναι ζευγάρι με τον επίσης ηθοποιό Τζον Κρίστι από το 2010. Παντρεύτηκαν στις 13 Απριλίου του 2014.

Φιλμογραφία

Παραπομπές

Εξωτερικοί σύνδεσμοι 

 
 
 Τσέραμι Λι στο CrystalAcids Anime Voice Actor Database

Αμερικανίδες ηθοποιοί τηλεόρασης
Αμερικανίδες ηθοποιοί κινηματογράφου
Αμερικανίδες ηθοποιοί φωνής
Αμερικανίδες ηθοποιοί βιντεοπαιχνιδιού
Μάρθα Ανθούλη

Η Μάρθα Ανθούλη (γεν. 13 Αυγούστου 2004, Θεσσαλονίκη) είναι διεθνής Ελληνίδα αθλήτρια πετοσφαίρισης, η οποία αγωνίζεται ως διαγώνιος στον Παναθηναϊκό.

Γεννημένη στην Περαία, ξεκίνησε να παίζει βόλεϊ στον τοπικό Περσέα σε ηλικία 9 ετών. To 2019, πήρε μεταγραφή στον Άρη με τον οποίο στέφθηκε πρωταθλήτρια παγκορασίδων. Στην ομάδα της Θεσσαλονίκης παρέμεινε για δύο χρόνια, για να μεταγραφεί το 2021 στον «Α.Σ.Π. Θέτις Βούλας». Το 2022 έκανε το μεγάλο άλμα στην καριέρα της, υπογράφοντας στην πρωταθλήτρια ομάδα του Παναθηναϊκού.

Παραπομπές 

Ελληνίδες αθλήτριες της πετοσφαίρισης
Πετοσφαιρίστριες της εθνικής Ελλάδος
Πετοσφαιρίστριες ΠΑΟ
Πίτερ ντε Ρινγκ

Ο Πίτερ ντε Ρινγκ (Pieter de Ring, ή Ryng, 1615/1620 – 22 Σεπτεμβρίου 1660) ήταν Ολλανδός ζωγράφος της Χρυσής ολλανδικής Εποχής, διάσημος για τις πολυτελείς, φανταχτερές νεκρές φύσεις του ή τους πίνακες συμποσίων με φρούτα, αστακούς, κύπελλα, γαρίδες, στρείδια, ένα χαλί και κινέζικες πορσελάνες . Η υπογραφή του είναι συχνά ένα ζωγραφισμένο δαχτυλίδι ή με τη λατινοποιημένη μορφή του ονόματός του, P.Ab.Annulo.

Βιογραφία 
Ο Ντε Ρινγκ γεννήθηκε είτε στο Λέιντεν, είτε στην Υπρ της Φλάνδρας, αλλά δεν υπάρχει κανένα ίχνος της γέννησής του στα αρχεία του Λέιντεν και τα αρχεία της Υπρ καταστράφηκαν τον Αύγουστο του 1914. Ο Πίτερ ντε Ρινγκ ξεκίνησε ως ξυλουργός και ζωγράφιζε νεκρές φύσεις το βράδυ. Όταν η αίθουσα γέμισε με πίνακες, έγινε μαθητής του Γιαν Ντάβιντς ντε Χέιμ,  μέχρι το 1635, ζώντας στο Λέιντεν. Ο πατέρας του, Ντάνιελ, πέθανε το 1648. Το 1657 η μητέρα του ζούσε στο Άμστερνταμ. Ο ίδιος ο ντε Ρινγκ ζούσε σε ένα σπίτι στο Hogewoerd.

Δεν υπάρχουν καταγραφλες στα αρχεία του Λέιντεν για τον γάμο ή τα παιδιά του. Φαίνεται ότι δεν αγόρασε σπίτι εκεί ούτε έγραψε διαθήκη. Αυτό που είναι γνωστό είναι ότι έγινε ένας από τους ιδρυτές μέλος και της Συντεχνίας του Αγίου Λουκά το 1648,  Ο Ντε Ρινγκ πέθανε στο Λέιντεν και τάφηκε στην εκκλησία του Αγίου Πέτρου (Pieterskerk) του Λέιντεν στις 22 Σεπτεμβρίου 1660 και μεταφέρθηκε στην εκκλησία από σπίτι στο Nonnensteeg. Αν είχε το εργαστήριό του εκεί, πιθανότατα είχε θέα στο κτίριο της Ακαδημίας του Λέιντεν. Αν ζούσε στην ανατολική πλευρά του στενού, είχε όμορφη θέα στον Βοτανικό Κήπο του Λέιντεν, έργο του Καρόλους Κλούζιους από το Λέιντεν.

Ο Πίτερ ντε Ρινγκ πιθανόν είχε αδελφό που ονομαζόταν Γιαν ντε Ρινγκ, ο οποίος έγινε πολίτης του Λέιντεν το 1651. Ο Γιαν καταγόταν από την Υπρ, το επάγγελμά του ήταν υφαντουργός, όπως και οι γιοι του Ντάνιελ, Μπένγιαμιν και Πίτερ και πολλοί από τους Φλαμανδούς μετανάστες στο Λέιντεν. Τα μέλη της οικογένειας Ρινγκ ήταν εξειδικευμένοι εργάτες στα ριγέ μάλλινα, τα καμηλό υφάσματα και πανιά.

Ο πίνακας του ντε Ρινγκ στο Μουσείο Geelvinck-Hinlopen Huis έχει ένα όμορφο λυφασμα στο τραπέζι. Ήξερε πώς να το κάνει να φαίνεται αληθινό. Το πρώιμο έργο του ντε Ρινγκ αποκαλύπτει την επιρροή του Βίλλεμ Κλες Χέντα.

Δείτε επίσης 
 Ζωγραφική της ολλανδικής Χρυσής Εποχής
 Κατάλογος Ολλανδών ζωγράφων

Παραπομπές

Εξωτερικοί σύνδεσμοι 

 Ο Pieter de Ring στο artnet
 https://web.archive.org/web/20110724162729/http://www.ovckunst.nl/html/ckv3_bv/opdrachten/teksten_burg/ring.htm
 http://www.fineoldmasters.com/stilllifepainting29.html
 http://www.greatbassviol.com/images/ring.jpg

Ολλανδοί ζωγράφοι της Χρυσής Εποχής
Ολλανδοί ζωγράφοι
Κλωντ Φρανσουά

Ο Κλωντ Αντουάν Μαρί Φρανσουά (γαλλικά: Claude Antoine Marie François) (1 Φεβρουαρίου 1939 – 11 Μαρτίου 1978), γνωστό και με το ψευδώνυμο Κλοκλό (Cloclo), ήταν Γάλλος τραγουδιστής ποπ, συνθέτης, τραγουδοποιός, παραγωγός δίσκων, ντράμερ και χορευτής. Ο Φρανσουά συνέγραψε τους στίχους του «Comme d'habitude» (σύνθεση του Ζακ Ρεβό και του ίδιου), την πρωτότυπη εκδοχή του «My Way» και συνέθεσε τη μουσική του «Parce que je t'aime mon enfant», την αρχική έκδοση του «My Boy». Από τα πιο διάσημα τραγούδια του είναι τα «Le Téléphone Pleure», «Le lundi au soleil», «Magnolias for Ever», «Alexandrie Alexandra» και «Cette année là».

Ο Φρανσουά πούλησε περίπου 35 εκατομμύρια δίσκους κατά τη διάρκεια της καριέρας του (και μετά τον θάνατό του) και επρόκειτο να ξεκινήσει για τις Ηνωμένες Πολιτείες όταν έπαθε ηλεκτροπληξία κατά λάθος τον Μάρτιο του 1978, σε ηλικία 39 ετών. Ο πρώην πρόεδρος της Γαλλίας, Βαλερί Ζισκάρ ντ'Εσταίν, φέρεται να είπε ότι ο Κλωντ Φρανσουά ήταν, γι' αυτόν, «το γαλλικό αντίστοιχο των The Beatles, που σημαίνει το μεγάλο ταλέντο μιας γενιάς».

Βιογραφία

Δισκογραφία

Παραπομπές

Εξωτερικοί σύνδεσμοι 
 Claude Francois biography
 
 

Γάλλοι τραγουδιστές
Γάλλοι τραγουδιστές ποπ
Γάλλοι μουσικοί παραγωγοί
Γάλλοι τραγουδοποιοί
Γάλλοι χορευτές
Γάλλοι ιταλικής καταγωγής
Φυλάκη Μαγνησίας

Η Φυλάκη είναι οικισμός στη Θεσσαλία και την Περιφερειακή Ενότητα Μαγνησίας.

Γεωγραφικά - Ιστορικά στοιχεία 
Η Φυλάκη βρίσκεται στα όρια με την Περιφερειακή Ενότητα Λάρισας, στα βορειοδυτικά του κάμπου του Αλμυρού σε υψόμετρο 100 μέτρα. Απέχει περίπου 55 χλμ. Δ.-ΝΔ. από τον Βόλο και 20 χλμ. Δ.-ΒΔ. από τον Αλμυρό (έδρα του δήμου) ενώ μέσα από το χωριό περνάει η επαρχιακή οδός Αλμυρού - Φαρσάλων. Ανατολικά είναι η Πέρδικα και δυτικά περνάει ο ποταμός Ενιπέας. 

Στην περιοχή υπάρχουν ίχνη αρχαίας κατοίκησης που χρονολογούνται από τη νεολιθική περίοδο (περίπου 5.000 π.Χ.). Υπάρχουν κυκλώπεια τείχη, προϊστορικός συνοικισμός και οχυρή κώμη ιστορικών χρόνων που πιθανολογείται ότι πρόκειται για τον προϊστορικό οικισμό της Φυλάκης που αναφέρεται από τον Όμηρο και συνεχίζει να κατοικείται στην Εποχή του Χαλκού και στα Ιστορικά Χρόνια.

Διοικητικά στοιχεία 
Μετά την ένωση της Θεσσαλίας με την Ελλάδα, αναφέρεται επίσημα με την ονομασία Κετίκ, από την περίοδο της τουρκοκρατίας, το 1883 στο ΦΕΚ 126Α - 02/04/1883 να προσαρτάται στον τότε δήμου Ιτώνου  και το 1912 με το ΦΕΚ 262Α - 31/08/1912 να μετονομάζεται σε Κιτίκι. Το 1927 με το ΦΕΚ 306Α - 22/12/1927 μετονομάστηκε σε Φυλάκη. Σύμφωνα με το πρόγραμμα Καλλικράτης αποτελεί την κοινότητα Φυλάκης που υπάγεται στη Δημοτική Ενότητα Αλμυρού του Δήμου Αλμυρού και σύμφωνα με την απογραφή 2011 απογράφησαν 86 κάτοικοι ενώ το 1981 και 1991 είχε 174 και 115 αντίστοιχα.

Εξωτερικοί σύνδεσμοι 

 Η ομηρική Φυλάκη από τον Αρχαιολογικό Άτλαντα Θεσσαλίας 
 Φυλάκη Μαγνησίας από το Αρχειακό και οπτικοακουστικό υλικό ερευνών της Ακαδημίας Αθηνών

Παραπομπές 

Χωριά του νομού Μαγνησίας
Δήμος Αλμυρού
Υπόθεση εξαφάνισης του Άλεξ Μεσχισβίλι

Ο Άλεξ Μεσχισβίλι ήταν ενδεκάχρονο αγόρι από τη Βέροια της Ελλάδας. Εξαφανίστηκε στις 3 Φεβρουαρίου 2006. Στις 3 Ιουνίου 2006, ο ελληνικός Τύπος ανέφερε ότι πέντε παιδιά ηλικίας 13 ετών παραδέχθηκαν ότι χτύπησαν και σκότωσαν τον 11χρονο, για να θάψουν το πτώμα του σε υπαίθριο χώρο ιδιωτικού κτιρίου που ήταν έτοιμο να κατεδαφιστεί.

Υπόθεση δολοφονίας 
Στις 3 Φεβρουαρίου, ο Άλεξ δεν είχε γυρίσει σπίτι αφού είχε βγει σε ένα γήπεδο μπάσκετ για να παίξει με μερικούς από τους φίλους του. Οι γονείς του άρχισαν να ρωτάνε και αργότερα ανέφεραν την εξαφάνισή του. Τα πέντε παιδιά με τα οποία έπαιζε δήλωναν ότι δεν ήξεραν τίποτα εκείνη τη στιγμή.

Τέσσερις μήνες αργότερα, και μετά από συμβουλές από παιδιά που πήγαιναν στο ίδιο σχολείο με τον Άλεξ, η αστυνομία κάλεσε τα παιδιά για ανάκριση, ένα κάθε φορά, και συνέκρινε τα άλλοθι τους. Τα παιδιά είπαν το καθένα διαφορετικές ιστορίες, έτσι η αστυνομία συνέχισε να τα ανακρίνει. Τελικά, τα παιδιά ράγισαν και το καθένα ξεχωριστά επιβεβαίωσε το μέρος όπου είχαν θάψει το σώμα του Άλεξ. Από το 2017, οι ανακριτές εξακολουθούν να αναζητούν το πτώμα.

Στις 4 Ιουνίου 2006, τα παιδιά απέσυραν την προηγούμενη κατάθεσή τους, λέγοντας ότι δέχτηκαν εκφοβισμό για να παραδεχτούν την ενοχή τους από την αστυνομία.

Παραπομπές

Εξωτερικοί σύνδεσμοι 

 Δολοφονήθηκε από παιδιά της ηλικίας του - Σοκ από την ανακάλυψη (Ελληνικά)
 Άρθρο από το BBC

Έλληνες θύματα δολοφονικών ενεργειών
Έγκλημα στην Ελλάδα
Δολοφονίες στην Ελλάδα
Εγκλήματα εις βάρος των παιδιών
Σελίδες με μη επιθεωρημένες μεταφράσεις
Λενιάνο

Το Λενιάνο (ιταλικά: Legnano, λομβαρδικά: Legnàn ή Lignàn) είναι ιταλική πόλη και δήμος στο βορειοδυτικό τμήμα της επαρχίας του Μιλάνου, περίπου 20 χιλιόμετρα από το κέντρο του Μιλάνου. Με 58.817 κατοίκους, είναι ένας από τους πιο πολυπληθείς δήμους στη Λομβαρδία. Το Λενιάνο βρίσκεται στο Άλτο Μιλανέζε και το διασχίζει ο ποταμός Ολόνα.

Η ιστορία του Λενιάνο ανάγεται στην 1η χιλιετία π.Χ. μέσω αρχαιολογικών στοιχείων. Υπάρχουν ίχνη κατοίκησης στους λόφους που περιστοιχίζουν τον Ολόνα από την 3η χιλιετία, όπως δείχνει η κεραμική που έχει ανακαλυφθεί. Έχουν βρεθεί ευρήματα του πολιτισμού Λα Τεν και μια ρωμαϊκή νεκρόπολη. Λόγω της ιστορικής νίκης της Λίγκας της Λομβαρδίας επί του Φρειδερίκου Μπαρμπαρόσα στο Λενιάνο το 1176, είναι η μόνη πόλη εκτός της Ρώμης που αναφέρεται στον ιταλικό εθνικό ύμνο («[. . . ] Dall'Alpi a Sicilia dovunque è Legnano [...]», μτφ. «Από τις Άλπεις στη Σικελία, το Λενιάνο είναι παντού»). Κάθε χρόνο οι κάτοικοι του Λενιάνο τιμούν τη μάχη με το Πάλιο του Λενιάνο. Στον θεσμικό τομέα, η 29 Μαΐου, ημερομηνία της μάχης του Λενιάνο, επιλέχθηκε ως περιφερειακή αργία της Λομβαρδίας. Η πόλη ιδρύθηκε το 1261 και όσο βρισκόταν υπό την κυριαρχία των Βισκόντι-Σφόρτσα άκμασε. Η πόλη εκβιομηχανίστηκε τον 19ο αιώνα, με τις υφαντουργίες να κυριαρχούν, κυρίως βαμβάκι και μετάξι.

Ο ναός του Σαν Μάνιο κτίστηκε μεταξύ 1504 και 1513 σε ρυθμό Μπραμάντε και στο εσωτερικό του βρίσκεται ένα τέμπλο που θεωρείται από τα καλύτερα έργα του Μπερναρντίνο Λουίνι. Σώζεται επίσης το κάστρο των Βισκόντι. Στην πόλη γεννήθηκε ο σχεδιαστής μόδας Τζανφράνκο Φερρέ.

Παραπομπές

Εξωτερικοί σύνδεσμοι 
 Η ιστοσελίδα του δήμου

Πόλεις της Λομβαρδίας
Μπελάτζο

Το Μπελάτζο (ιταλικά: Bellagio) είναι δήμος στην επαρχία Κόμο, Λομβαρδία, στη βόρεια Ιταλία. Το 2020 είχε 3.628 κατοίκους. Βρίσκεται στις όχθες της λίμνης Κόμο, στην άκρη της χερσονήσου που χωρίζει τους δύο νότιους βραχίονες της λίμνης. Είναι τμήμα της ορεινής κοινότητας του τριγώνου Λαριάνο (Λάριο είναι το λατινικό όνομα της λίμνης Κόμο). Λόγω της θέσης του αποτελεί δημοφιλή τουριστικό προορισμό.

Κατά μήκος των όχθεων του ακρωτηρίου Μπελάτζιο βρίσκονται πολλές βίλες, που περιβάλλονται από πάρκα και κήπους. Κάποιες, όπως η Βίλα Σερμπελόνι (15ος αιώνας) και η Βίλα Μέλτσι ντ'Έστι (1808) είναι επισκέψιμες από το κοινό. Η βασιλική του Αγίου Ιακώβου κτίστηκε το 1075–1125 σε λομβαρδικό-ρωμανικό ρυθμό και το καμπαναριό της εδράζεται πάνω στις αρχαίες οχυρώσεις της πόλης. Ο ναός του Σαν Τζόρτζο, δίπλα στο δημαρχείο, είναι κτισμένος στην ίδια περίοδο.

Παραπομπές

Εξωτερικοί σύνδεσμοι 
  

Πόλεις της επαρχίας του Κόμο
Medical tricorder

Το ιατρικό τρίκορντερ είναι φορητή συσκευή σάρωσης που χρησιμοποιείται από τους καταναλωτές για την αυτοδιάγνωση ιατρικών καταστάσεων μέσα σε λίγα δευτερόλεπτα και τη λήψη βασικών μετρήσεων ζωτικής σημασίας. Ενώ η συσκευή δεν κυκλοφορεί ακόμη στη μαζική αγορά, υπάρχουν πολλές αναφορές για άλλους επιστήμονες και εφευρέτες που εργάζονται επίσης για τη δημιουργία μιας τέτοιας συσκευής καθώς και για τη βελτίωσή της. Μια κοινή άποψη είναι ότι θα πρόκειται για ένα εργαλείο γενικής χρήσης, παρόμοιο σε λειτουργικότητα με τον ελβετικό σουγιά, για τη λήψη μετρήσεων υγείας, όπως η αρτηριακή πίεση και η θερμοκρασία, καθώς και η ροή του αίματος με μη επεμβατικό τρόπο. Θα διαγιγνώσκει την κατάσταση της υγείας ενός ατόμου μετά την ανάλυση των δεδομένων, είτε ως αυτόνομη συσκευή είτε ως σύνδεση με ιατρικές βάσεις δεδομένων μέσω σύνδεσης στο Διαδίκτυο.

Η τηλεοπτική σειρά Star Trek είχε τον φανταστικό Δρ McCoy ο οποίος χρησιμοποιούσε μια συσκευή που ονομαζόταν tricorder για να εξετάζει τους ασθενείς σε μια στιγμή. Η φανταστική συσκευή έχει προκαλέσει την αναζήτηση της αντίστοιχης συσκευής στην πραγματική ζωή.
Η ιδέα του ιατρικού τρικόρντερ προέρχεται από μια φανταστική συσκευή στην τηλεοπτική σειρά επιστημονικής φαντασίας Star Trek της δεκαετίας του 1960, στην οποία ο φανταστικός χαρακτήρας Dr. Leonard McCoy τη χρησιμοποιούσε για να διαγνώσει άμεσα ιατρικές καταστάσεις. Μια περιγραφή της φανταστικής συσκευής είχε ως εξής:

Το ιατρικό τρίκορντερ διαθέτει έναν αποσπώμενο, υψηλής ανάλυσης, φορητό σαρωτή που στέλνει πληροφορίες για τα σημεία ζωής στο ίδιο το τρίκορντερ. Μπορεί να ελέγξει όλες τις λειτουργίες ζωτικών οργάνων, να ανιχνεύσει την παρουσία επικίνδυνων οργανισμών και την ανθρώπινη φυσιολογία. Οι τράπεζες δεδομένων του περιέχουν επίσης πληροφορίες για μη ανθρώπινες φυλές που είναι γνωστές στην Ομοσπονδία, καθιστώντας έτσι δυνατή τη θεραπεία άλλων μορφών ζωής.

Αναφορά στο BBC 
Αρκετές αναφορές υποδηλώνουν ότι μπορεί να υπάρξει αντίθεση στην ανάπτυξη μιας τέτοιας συσκευής από τις εθνικές ιατρικές ρυθμιστικές αρχές, όπως η Υπηρεσία Τροφίμων και Φαρμάκων στις Ηνωμένες Πολιτείες, καθώς και πιθανή αντίθεση από γιατρούς που δεν επιθυμούν να επιτρέψουν στους καταναλωτές να κάνουν εκτεταμένη αυτοδιάγνωση, η οποία μπορεί να οδηγήσει σε ακατάλληλη αυτοθεραπεία. Υπάρχει συμφωνία ότι μια τέτοια συσκευή θα μπορούσε να επιφέρει τεράστιες αυξήσεις στην παραγωγικότητα και την εξοικονόμηση κόστους και να δώσει ώθηση σε μια αγορά δισεκατομμυρίων δολαρίων. Υπάρχουν ενδείξεις ότι πάνω από εκατό εταιρείες επιχειρηματικού κεφαλαίου επένδυσαν 1,1 δισ. δολάρια στην ψηφιακή τεχνολογία υγείας το 2012.

Παραπομπές 

Αναδυόμενες τεχνολογίες
Εξοπλισμός ιατρικών δοκιμών
Λιβίνιο

Το Λιβίνιο (ιταλικά: Livigno) είναι δήμος στην επαρχία Σόντριο, Λομβαρδία, στη βόρεια Ιταλία. Το 2021 είχε 6.830 κατοίκους. Βρίσκεται στις Άλπεις, κοντά στα σύνορα με την Ελβετία. Ο οικισμός είναι κτισμένος εντός κοιλάδας με ομαλές πλαγιές. Το Λιβίνιο αποτελεί αφορολόγητη ζώνη. Είναι ένας από τους δήμους που θα φιλοξενήσουν τους Χειμερινούς Ολυμπιακούς Αγώνες 2026.

Μέχρι τη δεκαετία του 1960 το Λιβίνιο ήταν ένα απομονωμένο χωριό χωρίς ηλεκτρισμό του οποίου η οικονομία βασιζόταν στην εποχιακή κτηνοτροφία. Το 1968 ολοκληρώθηκε ο ταμιευτήρας Λιβίνιο στην Ελβετία, με αποτέλεσμα να κατασκευαστεί οδική πρόσβαση από την πλευρά της Ελβετίας. Ακολούθως, το Λιβίνιο έγινε σημαντικός προορισμός για χειμερινό τουρισμό και κατασκευάστηκαν αναβατήρες για σκι και στις δύο πλαγιές της κοιλάδας.

Παραπομπές

Εξωτερικοί σύνδεσμοι 
  
 Η τουριστική πύλη του Λιβίνιο

Πόλεις της Λομβαρδίας
Όβερλαντ Παρκ (Κάνσας)

Το Όβερλαντ Παρκ (αγγλικά: Overland Park, Kansas), είναι πόλη των Ηνωμένων Πολιτειών, στην πολιτεία του Κάνσας. Βρίσκεται στην κομητεία Τζόνσον και με πληθυσμό 209.030 κατοίκους (σύμφωνα με εκτιμήσεις για το 2022) αποτελεί την δεύτερη μεγαλύτερη στην πολιτεία του Κάνσας. Αποτελεί μέρος της ευρύτερης μητροπολιτικής περιοχής του Κάνσας Σίτι. 

Η πόλη, βρίσκεται στο βορειοανατολικό μέρος της πολιτείας του Κάνσας, και συνορεύει στα ανατολικά με την πολιτεία του Μιζούρι, και συγκεκριμένα με το Κάνσας Σίτι. Η περιοχή του Όβερλαντ Παρκ, γνωρίζει τα τελευταία χρόνια σημαντική πληθυσμιακή και οικονομική ανάπτυξη. 

To Όβερλαντ Παρκ, κατατάσσεται ως μία από τις καλύτερες περιοχές για να ζει κάποιος στις Ηνωμένες Πολιτείες, καθώς και το καλύτερο μέρος στην πολιτεία του Κάνσας. Σύμφωνα με την εταιρεία κατατάξεων Niche, η διάμεση τιμή για αγορά ακινήτου στο Όβερλαντ Παρκ, ανέρχεται περίπου σε 276.100$, ενώ η μέση ενοικίαση ανέρχεται στα 1.164$. 

Η πόλη ιδρύθηκε το 1905, από τον μεγιστάνα Ουίλιαμ Στρανγκ ως κοινότητα. Το 1960, αναγνωρίστηκε ως ανεξάρτητη πόλη.

Δείτε ακόμα 

 Μεσοδυτικές Ηνωμένες Πολιτείες
 Κάνσας

Παραπομπές 

Πόλεις του Κάνσας
Αντώνιος Σαχίνης

Ο Σαχίνης Αντώνιος, Τηλέμαχου, (1928-1985) ήταν πλοιοκτήτης επιχειρηματίας.

Βιογραφία 
Γεννήθηκε στον Πειραιά τον Ιούνιο του 1928. Σπούδασε Θεολογική στο πανεπιστήμιο Αθηνών. Ασχολήθηκε ενεργά με τη εμπορική Ναυτιλία από το 1954, είχε αναπτύξει διεθνή επιχειρηματική δραστηριότητα ως ναυτικός, ταξιδιωτικός και τουριστικός πράκτωρ όπως και ναυλομεσίτης σκαφών αναψυχής. Δραστηριοποιήθηκε με τις πετρελεύσεις πλοίων και διετέλεσε επίτιμος πρόξενος της Ονδούρας. Λειτούργησε ως διεθνής contactman προσωπικοτήτων. Αρθρογράφησε σε ναυτιλιακά περιοδικά και ήταν ιδρυτής και εκδότης των διεθνών ναυτιλιακών περιοδικών ‘’World Wide Ship List’’ και ‘’Intertrade Gazette’’. Ήταν μέλος του διοικητικού συμβουλίου της ενώσεως εφοπλιστών Μεσογειακών φορτηγών πλοίων, μέλος της ΕΕΕ ( Ένωση Ελλήνων Εφοπλιστών), του Ιδρύματος ναυλομεσιτών και πρακτόρων Πειραιώς, του Ναυτικού επιμελητηρίου Ελλάδος και άλλων συναφών οργανισμών. Υπήρξε επι 7 χρόνια πρόεδρος της επιστημονικής κοινωνικής ενώσεως ‘’Εθνική Κοινωνική Δράσις’’ και ήταν μέλος του Ναυτικού μουσείου της Ελλάδος, του Ομίλου απογόνων αγωνιστών 1821, της Αδελφότητος Υδραίων Αθηνών www.aya.com.gr κ.α. ενώσεων. Με την σύζυγό του ..............είχε δύο κόρες την Ντέμη και την Σάντυ και .........εγγόνια τον...........που δραστηριοποιούνται και αυτοί στον Ναυτιλιακό κλάδο. 

Απεβίωσε το 1985 .

Παραπομπές 

Έλληνες επιχειρηματίες
Κατάλογος πρωθυπουργών της Εσθονίας

Το παρόν λήμμα αποτελεί κατάλογο των αρχηγών της κυβέρνησης της Εσθονίας από το 1918 μέχρι σήμερα.

Κατάλογος πρωθυπουργών της Εσθονίας (1918-σήμερα)

1918–1920

1934–1937

1938–1944

1990–σήμερα

Δείτε επίσης

 Κατάλογος προέδρων της Εσθονίας
 Κατάλογος πρωθυπουργών της Λετονίας
 Κατάλογος πρωθυπουργών της Λιθουανίας

Σημειώσεις

Πρωθυπουργοί της Εσθονίας
Πρωταθλητής (σκάκι)

Ο Πρωταθλητής (Champion) είναι ανορθόδοξος πεσσός στο σκάκι που εφευρέθηκε από τον Dan MacDonald το 1998 για το παιχνίδι του Ωμέγα σκάκι.

Κίνηση 
Ο πρωταθλητής συνδυάζει τις κινήσεις του Βεζίρη, του Ελέφαντα και του Τανκ. Πιο συγκεκριμένα, ο πρωταθλητής έχει μία από τις δύο παρακάτω επιλογές: 

- μπορεί να μετακινηθεί κατά ένα τετράγωνο σε οποιαδήποτε ορθογώνια κατεύθυνση.

- μπορεί να μετακινηθεί δύο τετράγωνα σε οποιαδήποτε ορθογώνια ή διαγώνια κατεύθυνση, ανεξάρτητα από τα ενδιάμεσα κομμάτια (δηλαδή τα υπερπηδάει, όπως ο ίππος).

Ο πρωταθλητής αιχμαλωτίζει καθώς κινείται.

Διάγραμμα 
Στο διάγραμμα δεξιά, ο Πρωταθλητής συμβολίζεται με ένα κομμάτι που έχει το γράμμα Τ στη μέση. Αυτή η εικόνα χρησιμεύει επίσης ως ένα είδος διαγράμματος της κίνησής του. Οι άσπρες κουκκίδες αντιπροσωπεύουν τις τέσσερις ορθογώνιες κινήσεις του Πρωταθλητή, ενώ οι μαύρες κουκκίδες αντιπροσωπεύουν τα άλματά του.

Παρατηρήσεις 
Ακόμη και ένα κομμάτι με τις συνδυασμένες κινήσεις του Ελέφαντα και του Τανκ μπορεί να φτάσει μόνο το ένα τέταρτο των τετραγώνων στο ταμπλό. Αυτό το πρόβλημα λύνεται προσθέτοντας τις κινήσεις του Βεζίρη στον πρωταθλητή.

Ο Πρωταθλητής μπορεί γενικά να κάνει ματ εναντίον του αντίπαλου Βασιλιά, με τη βοήθεια του δικού του Βασιλιά.

Βιβλιογραφία 
https://www.chessvariants.com/piececlopedia.dir/champion.html

Παραπομπές
Βελούδο

Το βελούδο είναι τύπος υφάσματος το οποίο έχει από τη μία πλευρά χνουδωτή επιφάνεια (πέλος), στην οποία βρίσκονται μικρές ισοϋψείς όρθιες ίνες, με αποτέλεσμα να έχει απαλή αίσθηση κατά την αφή. Στον παρελθόν το βελούδο φτιαχνόταν από μετάξι αλλά πλέον μπορεί να φτιαχτεί και από λινάρι, βαμβάκι, μαλλί και συνθετικές ίνες.

Ετυμολογία 
Η λέξη βελούδο προέρχεται από την ισπανική λέξη veludo, η οποία προέρχεται από την νεολατινική λέξη velludelum και αυτή με τη σειρά της από την λατινική λέξη villosus, η οποία σημαίνει τριχωτός.

Παραγωγή 
Το βελούδο υφαίνεται σε ειδικό αργαλειό που πλέκει δύο στρώματα του υλικού ταυτόχρονα. Στη συνέχεια, τα δύο κομμάτια κόβονται μεταξύ τους για να δημιουργήσουν το χνούδι και τα δύο κομμάτια του υφάσματος τυλίγονται σε ξεχωριστά ρολά. Αυτή η περίπλοκη διαδικασία σήμαινε ότι το βελούδο ήταν ακριβό να κατασκευαστεί πριν γίνουν διαθέσιμοι οι βιομηχανικοί αργαλειοί και το καλοφτιαγμένο βελούδο παραμένει ένα αρκετά ακριβό ύφασμα. Το βελούδο είναι δύσκολο να καθαριστεί λόγω του χνουδιού του, αλλά οι σύγχρονες μέθοδοι στεγνού καθαρισμού κάνουν τον καθαρισμό πιο εφικτό. Το πέλος του βελούδου αποτελείται από στημόνια ή κάθετα νήματα και το βελουτέ χνούδι δημιουργείται από νήματα υφαδιού.

Ιστορία 
Το βελούδοu θεωρείται ότι δημιουργήθηκε στην Κίνα κατά την περίοδο της δυναστείας Χαν, όμως η προέλευση του βελούδου αμφισβητείται και έχει προταθεί η ύφανση βελούδου αναπτύχθηκε στην Περσία κατά τον 11ο και 12ο αιώνα. Το βελούδο διαδόθηκε στην Ευρώπη μέσω του εμπορίου από τους Βενετούς. Η ύφανση βελούδου στην Ευρώπη ξεκίνησε τον 14ο αιώνα στην Ιταλία και στην Ισπανία, οπότε και άρχισε η δημιουργία μοτίβων με αυτό. Η Βενετία ήταν τότε το σημαντικότερο κέντρο παραγωγής βελούδου, καθώς προσέθεται και χρυσοκέντητα μοτίβα στα ρούχα. Το βελούδο εκτιμήθηκε ιδιαίτερα από τους αριστοκράτες, όπως ο Ριχάρδος Β΄ της Αγγλίας.

Κατά τον 15ο αιώνα εφευρέθηκαν νέοι τρόποι ύφανσης βελούδου στην Ιταλία, όπως το βελούδο σιζελέ. Όμως, ο ανταγωνισμός της Βενετίας με άλλες ιταλικές πόλεις οδήγησε στη συρρίκνωση της βιομηχανίας βελούδου, με αποτέλεσμα να αναδειχθούν νέα υφαντουργικά κέντρα, όπως η Λυών στη Γαλλία. Επίσης, η παραγωγή βελούδου διαδόθηκε στη Γερμανία και στις Κάτω Χώρες. Το 1666 ο υπουργός οικονομικών της Γαλλίας Ζαν Μπατίστ Κολμπέρ αποφάσισε σε μία κίνηση να ενισχύσει την εγχώρια παραγωγή να σταματήσει την εισαγωγή βελούδου από το εξωτερικό, με αποτέλεσμα η Λυών και η Τουρ να γίνουν οι μεγαλύτεροι παραγωγοί βελούδου. Παράλληλα αναπτύχθηκαν νέες τεχνικές ύφανσης. Τον 17ο αιώνα άρχισε επίσης η παραγωγή βελούδου στο Μάντσεστερ της Αγγλίας από βαμβάκι.

Με τη βιομηχανοποίηση της παραγωγής και την ανάπτυξη της τεχνικής ύφανσης του διπλού βελούδου τη δεκαετία του 1830, το βελούδο έγινε διαθέσιμο από οικονομικής άποψης στη μεσαία τάξη, χάνοντας έτσι τη σημασία του ως αντικείμενο πλούτου και επίδειξης πολυτέλειας. Χρησιμοποιήθηκε σε ρούχα και έπιπλα, καθώς και ως κάλυμμα αντικειμένων και σε ταπετσαρίες.

Τύποι 
 Σιφόν, λεπτό και διάφανο είδος βελούδου
 Ντεβορέ, όπου γίνεται χρήση καυστικής ουσίας για τη δημιουργία μοτίβων
 Βελουτέ, απομίμηση βελούδου

Παραπομπές 

Υφάσματα
Διεθνής Ταυτότητα Κινητού Εξοπλισμού

Ο αριθμός Διεθνούς Ταυτότητας Κινητού Εξοπλισμού  - (IMEI) (Αγγλικά:International Mobile Equipment Identity, IMEI) είναι ένας αριθμός, συνήθως μοναδικός, για την αναγνώριση κινητών τηλεφώνων 3GPP και iDEN, καθώς και ορισμένων δορυφορικών τηλεφώνων. Συνήθως βρίσκεται μέσα στη θήκη μπαταριών του τηλεφώνου, αλλά μπορεί επίσης να εμφανιστεί στην οθόνη στα περισσότερα τηλέφωνα εισάγοντας τον κωδικό *#06#.

Τα δίκτυα GSM χρησιμοποιούν τον αριθμό IMEI για να αναγνωρίσουν έγκυρες συσκευές και μπορούν να σταματήσουν την πρόσβαση σε ένα κλεμμένο τηλέφωνο στο δίκτυο. Για παράδειγμα, εάν κλαπεί ένα κινητό τηλέφωνο, ο κάτοχος μπορεί να ζητήσει από τον πάροχο δικτύου του να χρησιμοποιήσει τον αριθμό IMEI. Αυτό καθιστά το τηλέφωνο άχρηστο ακόμα κι αν ο δράστης αλλάξει την κάρτα sim.

Οι συσκευές χωρίς υποδοχή κάρτας SIM συνήθως δεν έχουν τον κωδικό IMEI. Ωστόσο, το IMEI αναγνωρίζει μόνο τη συσκευή και δεν έχει σχέση με τον συνδρομητή. Το τηλέφωνο αναγνωρίζει τον συνδρομητή μεταδίδοντας τον αριθμό Διεθνούς ταυτότητας συνδρομητή κινητής τηλεφωνίας (IMSI), τον οποίο αποθηκεύει σε μια κάρτα SIM που μπορεί.

Παραπομπές

Κινητή τηλεφωνίαΑλγόριθμοι ελέγχου αθροίσματος